रोशन लाल

रोशन लाल (जन्म: 20 जून 1954) एक राजनीतिज्ञ और भारतीय राज्य छत्तीसगढ़ के रायगढ़ विधानसभा सीट से वर्तमान विधायक हैं। छत्तीसगढ़ के विधानसभा में उन्होंने 08 दिसम्बर 2013 को विधायक के रूप में शपथ ली।

छत्तीसगढ़ के मुख्यमंत्री रमन सिंह के नेतृत्व में भारतीय जनता पार्टी ने 2013 का विधानसभा चुनाव लड़ा और रोशन लाल ने रायगढ़ विधानसभा क्षेत्र से 20,000 से अधिक वोटों से जीत प्राप्त की।

निजी जीवन 
रोशन लाल का जन्म रायगढ़ जिले में बुद्धराम अग्रवाल के घर एक मध्यम-वर्गीय परिवार में 20 जून 1954 को हुआ था। वह पूर्णत: शाकाहारी हैं। आपात काल में पूरी सक्रियता से रोशनलाल के संयोजन व दिशानिर्देश पर में वन्देमातरम शताब्दी समारोह विभिन्न स्थलों पर आयोजित हुए। उसी दौरान छात्र संघ के अध्यक्ष के रूप में उन्होने स्थानीय बूजी भवन में जिले के स्वतंत्रता संग्राम सेनानियों का अभिनंदन किया। वे भारतीय जनता पार्टी को सुदृढ़ तथा मजबूत बनाने हेतु संगठन के कार्यों में लगे रहे 1971 में रविशंकर विश्वविद्यालय से  एम. कॉम. की डिग्री प्राप्त की।

प्रारम्भिक सक्रियता और राजनीति 
रायगढ़ नगर के मध्यम वर्गीय परिवार में जन्मे रोशन लाल सन् 1977 के लोक सभा चुनाव में युवा भाजपा के जिला संयोजक के रूप में जनता पार्टी रहे, 1977 के विधान सभा चुनाव में रोशन लाल को प्रत्याशी चयन समिति का सदस्य बनाया गया।

वे विगत् कई वर्षो से स्वामी बालकृष्ण पुरी विधि महाविद्यालय की प्रशासनिक समिति के सदस्य होने के अलावा सामाजिक कार्यों में संलग्न अग्रवाल मित्रसभा रायगढ़ के संरक्षक भी है।

सन् 2000 में रायगढ़ जिले के पुनः भाजपा अध्यक्ष बने।

सन्दर्भ

जीवित लोग
1954 में जन्मे लोग
छत्तीसगढ़ के लोग
रायगढ़